💚Samba soi musiikkiopistolla vol.2!
2026-05-23 12:00 - 15:00 (Europe/Helsinki) | Pohjois-Kymen musiikkiopisto, Varuskuntakatu 11, Kouvola, 45100, Suomi
Batucada-soittotyöpajaLa 23.5.2026 klo 12–15Pohjois-Kymen musiikkiopisto

Supersuosittu lauantain ilontuoja, Batucada-työpaja järjestetään uudestaan! Tervetuloa siis Batucada-työpaja vol. 2!

Tule mukaan oppimaan brasilialaista karnevaalisambaa eli batucadaa!
Batucadaa soitetaan eri kokoisilla ja näköisillä rummuilla ja muilla lyömäsoittimilla. Batucada on harmonista rumpumusiikkia, jossa rummut viritetään soivaksi kokonaisuudeksi.

Pääset heti mukaan bateriaan eli rumpuryhmään ja saat kulttuurikylvyn toisenlaisesta kulttuurista.
Vetäjänä toimii alan huippuosaaja Olli ”McGyver” Reijonen.
Opetellaan yhdessä helpohkot rytmit (jokaiselle soittimelle omansa) sekä aloitukset, lopetukset ja paradinhat eli pysähdykset.
Kurssi sopii kaikille aiheesta kiinnostuneille n.12-vuotta täyttäneille, myös aikuiset ovat erittäin tervetulleita!
Aikaisempaa kokemusta lyömäsoittimista ei tarvita. Soittimet saat lainaksi kurssilta, omaa soitinta et tarvitse. Omat eväät voi halutessaan ottaa mukaan.
Kurssin hinta 5 €, musaopistolaiset pääsymaksutta

🎵Oppilaskonsertti, Kuusankoski
2026-05-25 19:00 - 20:00 | Kuusankosken seurakuntakeskus, Maunukselantie 3, Kouvola, 45700
Kuusankosken seurakuntakeskuksessa kuullaan Kuusankosken kevään viimeinen oppilaskonsertti. Konsertissa jaetaan stipendejä ja nautitaan viimeisistä musisoinneista ennen kesälomille lähtöä.
Vapaa pääsy, tervetuloa!

Lukuvuoden 2025-26 viimeinen opetuspäivä
2026-05-26
Lukuvuoden 2025-26 opetuspäivä on 26.5.26. Kouvolan päätöskonsertti on siis opetuksen päätyttyä, keskiviikkona 27.5.26.
Lukuvuosi 2026-27 ensimmäinen opetuspäivä on 13.8.2026. Opettajat ottavat yhteyttä oppilasiin tuntien sopimiseksi 11.-12.8.2026 puhelimitse tai sähköpostitse.

🎵 Muskarin kevätjuhlat!
2026-05-26 17:00 - 19:30 | Simelius-sali
Lukuvuosi 2025-26 alkaa tulla päätökseensä, joten on aika juhlia Muskarin kevätjuhlia!
Kevätjuhlat järjestetään porrastetusti klo 17, 18 & 19. Muskariopesi kertoo, missä juhlassa ryhmäsi esiintyy.
Juhlat järjestetään Simelius-salissa ja sinne on vapaa pääsy. Tervetuloa! 🥳

Soveltuvuusarvioinnit 27.-28.5.26
2026-05-27 - 2026-05-28 | Pohjois-Kymen musiikkiopisto, Varuskuntakatu 11, Kouvola, 45100, Suomi
Kaikista suosituimpiin instrumentteihin järjestetään soveltuvuusarvioinnit. Musiikkiopiston toimisto on sähköpostitse yhteydessä hakijoihin tarkemmasta kellonajasta, mutta arvioinnit pyritään järjestämään keskiviikkona 27.5. & torstaina 28.5.2026
Soveltuvuus arvioinnit järjestetään Pohjois-Kymen musiikkiopiston päätoimipisteessä, Varuskuntakatu 11E, eikä niihin voi osallistua etäyhteydellä. Jos nuorta hakijaa jännittää erityisen paljon, voi huoltaja tulla mukaan, mutta suosittelemme huoltajien odottavan musiikkiopiston aulatilassa.

🎵 Lukuvuoden 2025-26 päätöskonsertti Kouvolassa
2026-05-27 18:00 - 19:00 | Simelius-sali
Musiikkiopiston lukuvuoden päätöskonsertti, stipendien & todistusten jako.

Lukuvuoden 2026-27 ensimmäinen opetuspäivä
2026-08-13 | Pohjois-Kymen musiikkiopisto, Varuskuntakatu 11, Kouvola, 45100, Suomi
Pohjois-Kymen musiikkiopiston lukuvuoden 2026-27 ensimmäinen opetuspäivä on to 13.8.2026
Opettajat ovat yhteydessä oppilaisiin sähköpostitse tai puhelimitse 11.-12.8.26 soittotuntien sopimiseksi.

Kouvolan Taiteiden Yö 2026
2026-08-14 | Kouvolatalo, Varuskuntakatu 11, Kouvola, 45100, Suomi
Kouvolan Taiteiden yötä vietetään perjantaina 14.8.2026
Mukana ovat myös musiikkiopistolta Simelius-salissa Kymi Brass Trio, Suzukisoittajat sekä PKMO ooppera!
Ulkona tunnelmaa nostattaa Batucada-työpaja!
